ทรัมป์ขยับส่งทหารอีกพันนายไปตะวันออกกลาง เผยภาพใหม่อิหร่านบึมเรือน้ำมัน
(ภาพประกอบ),สหรัฐฯ-อิหร่านตึงเครียด ปธน.ทรัมป์สั่งส่งกำลังทหารอเมริกันอีกพันนายไปเสริมทัพในตะวันออกกลาง ขณะที่กลาโหมสหรัฐฯเผยแพร่ภาพชุดใหม่ ยันอิหร่านเป็นตัวการโจมตีเรือบรรทุกน้ำมัน 2 ลำในอ่าวโอมาน,เมื่อ 18 มิ.ย.62 สำนักข่าวต่างประเทศ รายงานสถานการณ์ในตะวันออกกลางทวีความตึงเครียด ประธานาธิบดีโดนัลด์ ทรัมป์ แห่งสหรัฐฯมีคำสั่งส่งกำลังทหารอเมริกันอีก 1,000 นายไปยังตะวันออกกลางแล้ว หลังเกิดเหตุ,เรือบรรทุกน้ำมัน 2 ลำ ฟรอนต์ อัลแตร์ และโคคุกะ คอเรเจียส โดนลอบโจมตี, เกิดเหตุระเบิดและไฟไหม้ ในอ่าวโอมาน เมื่อ13 มิ.ย.62 โดยสหรัฐฯเชื่อว่าเป็นฝีมือของอิหร่าน,แพทริก ชานาฮาน รักษาการ รมว.กลาโหมสหรัฐฯ แถลงว่ารัฐบาลสหรัฐฯตัดสินใจส่งกำลังทหารชุดใหม่อีก 1,000 นาย ไปเสริมกำลังในภูมิภาคตะวันออกกลาง เพื่อเป็นการปกป้องคุ้มครองทหารอเมริกันที่ประจำการอยู่ในตะวันออกกลาง รวมทั้งผลประโยชน์ของสหรัฐฯในภูมิภาคนี้ โดยนายชานาฮาน กล่าวด้วยว่า การโจมตีเมื่อเร็วๆ นี้ ข่าวกรองที่เชื่อถือได้ซึ่งพวกเราได้รับมา ระบุว่าเป็นฝีมือของกองกำลังทหารอิหร่าน และกลุ่มกองกำลังตัวแทนที่คุกคามต่อทหารอเมริกันและผลประโยชน์ของสหรัฐฯในภูมิภาคตะวันออกกลาง,อ่านข่าว>,อิหร่านยิงมิสไซล์หวังสอยโดรนสหรัฐฯ ก่อนโจมตี2เรือบรรทุกน้ำมัน สะท้านโลก,ขณะเดียวกัน กระทรวงกลาโหมสหรัฐฯ ซึ่งโชว์ภาพและคลิปหลักฐานอิหร่านตัวการโจมตีเรือบรรทุกน้ำมัน 2 ลำ มาตั้งแต่หลังเกิดเหตุ โดยล่าสุด สหรัฐฯยังเผยแพร่ภาพชุดใหม่อีกหลายรูปที่ถ่ายโดยนักบินบนเฮลิคอปเตอร์ลาดตระเวน MH-60R ของกองทัพอากาศสหรัฐฯ ซึ่งเป็นหลักฐานว่าทหารอิหร่านโจมตีเรือบรรทุกน้ำมันทั้งสองลำ ไม่ว่าจะเป็นรูปคนหลายคนที่สวมชุดเครื่องแบบทหารบนเรือลาดตระเวนว่า เรือดังกล่าว เป็นเรือของกองกำลังปฏิวัติอิหร่าน ซึ่งทหารเรืออิหร่านเพิ่งไปดึงทุ่นระเบิดติดตัวเรือที่ไม่ระเบิดออกจากเรือบรรทุกน้ำมันโคคุกะ คอเรเจียส อย่างไรก็ตามอิหร่านยังคงปฏิเสธข้อกล่าวหาของสหรัฐฯ,ทั้งนี้ ท่ามกลางสถานการณ์ตึงเครียดระหว่างสหรัฐฯกับอิหร่านนั้น รัฐบาลอิหร่านได้ประกาศเมื่อวันจันทร์ที่ 17 มิ.ย.ว่า รัฐบาลอิหร่านจะยุติการปฏิบัติตามข้อตกลงนิวเคลียร์ที่เคยร่วมลงนามในปี 2015 ซึ่งหมายถึงอิหร่านจะฝ่าฝืนข้อตกลงการจำกัดการสะสมสารกัมมันตรังสียูเรเนียมตามที่ตกลงไว้กับชาติมหาอำนาจหลายชาติ ในวันที่ 27 มิ.ย.นี้
สหรัฐฯ-อิหร่านตึงเครียด ปธน.ทรัมป์สั่งส่งกำลังทหารอเมริกันอีกพันนายไปเสริมทัพในตะวันออกกลาง ขณะที่กลาโหมสหรัฐฯเผยแพร่ภาพชุดใหม่ ยันอิหร่านเป็นตัวการโจมตีเรือบรรทุกน้ำมัน 2 ลำในอ่าวโอมาน
เรือบรรทุกน้ำมันระเบิด,อิหร่าน,โดนัลด์ ทรัมป์,ตะวันออกกลาง,ส่งทหารอเมริกันเสริมทัพ